Stovby Klit Grundejerforening.

Referat af bestyrelsesmødet den 19. marts 2016:

Deltagere: Bestyrelsen Keld Lundberg, Albert Pedersen, Svend Erik Bech og Sven Andersen. Forretningsfører Bo Wilchen-Pedersen og sup. Jørgen Nielsen.
Line Hollesen og sup. Fritze Olsen: Afbud.

Speciel velkomst til Jørgen, der var med for første gang.

DAGSORDEN:
Valg af referent.
Godkendelse af referat fra bestyrelsesmøde den 17. oktober 2015.
Regnskab 2015/16. Status for kontingentbetaling samt plan for opkrævning 2016/17.
Vedligeholdelse af veje.
Defekte vejskilte og bomme.
Projekt om saltindtrængen i grundvandet.
Generalforsamling søndag den 31. juli 2016.
Eventuelt.

Sven blev referent.

Ref. godkendt. Albert synes, det er en god idé, at vejformænd fra alle grundejerforeninger mødes fremover. Keld undersøger på formandsmødet, hvem der skal tage initiativ til møderne.

Bo udleverede det foreløbige regnskab og bemærkede, at rykkere er blevet udsendt, så 26 mere har betalt, men 10-15 breve er kommet retur. God tilslutning = 573. Vejforbedringer giver udslag i regnskabet, men er steget gennem de senere år. Bo anbefaler en kontingentstigning til 300 kr. Vores kontingent er ca. det halve af de andre foreningers.

Vejbelægning bør genbruges. Vognmandes vedligeholder de store veje inden Påske, de mindre efter. Mæglerne giver os ofte besked om ejerskifte, men Keld vil skrive til alle mæglere og bede om at få kendskab til nye ejere. Bo udsender medlemsliste til bestyrelsen efter 31. marts. Vi har fået lavet en trappe for ca. 10.000 kr. Der kan højst blive tale om to tilsvarende projekter. Det er et godt system, hvor medlemmer skriver til Bo som videresender til Albert, Albert til Vognmanden og sidst feed back fra medlemmet til Albert. Keld tager veje op på formandsmødet.

Om 4 uger kommer et nyt Glentevej-vejskilt. ”Trekanten” ordnes også. Fremover sender vi billeder af defekte vejskilte til Kommunen. Efter vi sidste år fandt ud af, at vi ejer et jordstykke, har Keld spurgt Kommunen, om vi ejer mere. Intet svar. Et sæt bomme til 400 kr. er bestilt. Bommene opsættes af grundejere. De første opsættes af Albert. Vises og kommenteres på Generalforsamlingen.

Det er kun os og Marielyst Grundejerforening, der er inviteret til mødet om saltvandsindtrængen, næste møde12. maj. Keld har – på 1. møde – sagt, at Digelaget også bør med. Det er Kelds indtryk, at der på næste møde skal være debat ved tre borde, så hver af de to grundejerforeninger kan deltage med tre personer. Vores prioritetsorden er Line (vand-rep.), Svend Erik (kan den dag), ”deltager fra anden grundejerforening”. (Digelaget er inviteret til mødet.) Vandværket er deltager.
Vandindtrængen sker mange steder i Danmark. Forstærkes i sommerhusområder, hvor vandforbruget er størst om sommeren. I Holland udfører man et modtryk ved nedpumpning af vand.

Keld tjekker Højskolen vedrørende generalforsamlingen søndag den 31. juli 2016

Eventuelt: Albert foreslår en reklamefolder for Grundejerforeningen. Billeder og input modtages gerne.
Sven Andersen